paragraph_text: Kermanska pokrajina (perz. استان کرمان; Ostān-e Kermān) je jedna od 31 iranske pokrajine. Obuhvaća središnje i jugoistočne dijelove zemlje, a omeđena je Jazdskom pokrajinom i Južnim Horasanom na sjeveru, Sistanom i Beludžistanom na istoku, Hormuzganom na jugu, te Farsom na zapadu. Kermanska pokrajina ima površinu od 180.836 km², a prema popisu stanovništva iz 2006. godine u njoj je živjelo 2,947.345 stanovnika. Sjedište pokrajine nalazi se u gradu Kermanu.